(1)

Leasaítear Iarscríbhinn II (Cuid-145) mar a leanas: (a) leasaítear an Clár mar a leanas: (i) cuirtear an ceannteideal a leanas isteach tar éis cheannteideal 145.A.200: “145.A.200A Córas bainistíochta faisnéise slándála”; (ii) cuirtear an ceannteideal a leanas isteach tar éis cheannteideal 145.B.135: “145.B.135A Freagairt láithreach ar theagmhas nó ar leochaileacht slándála faisnéise lena ngabhann tionchar ar an tsábháilteacht eitlíochta”; (iii) cuirtear an méid a leanas in ionad cheannteideal phointe 145.B.205: “145.B.205 Leithdháileadh na gcúraimí”; (iv) cuirtear an ceannteideal a leanas isteach tar éis cheannteideal 145.B.330: “145.B.330A Athruithe ar an gcóras bainistíochta faisnéise slándála”; (b) cuirtear isteach pointe 145.A.200A a leanas tar éis phointe 145.A.200: “145.A.200A Córas bainistíochta faisnéise slándála I dteannta an chórais bhainistíochta dá dtagraítear i bpointe 145.A.200, déanfaidh an eagraíocht chothabhála córas bainistíochta faisnéise slándála a bhunú, a chur chun feidhme agus a choinneáil ar bun i gcomhréir le Rialachán Cur Chun Feidhme (AE) 2023/203 chun bainistiú ceart an riosca a bhaineann le slándáil faisnéise a áirithiú ar riosca é a bhféadfadh tionchar a bheith aige ar an tsábháilteacht eitlíochta.”; (c) i bpointe 145.B.125, cuirtear pointe (c) a leanas leis: “(c) Soláthróidh údarás inniúil an Bhallstáit don Ghníomhaireacht a luaithe is féidir faisnéis shuntasach a bhaineann leis an tsábháilteacht ar faisnéis í a eascraíonn as na tuarascálacha slándála faisnéise a bheidh faighte aige de bhun phointe IS.I.OR.230 d’Iarscríbhinn II (Cuid-IS.I.OR) a ghabhann le Rialachán Cur Chun Feidhme (AE) 2023/203.”; (d) cuirtear isteach pointe 145.B.135A a leanas tar éis phointe 145.B.135: “145.B.135A Freagairt láithreach ar theagmhas nó ar leochaileacht slándála faisnéise lena ngabhann tionchar ar an tsábháilteacht eitlíochta (a) Cuirfidh an t-údarás inniúil córas chun feidhme chun faisnéis a bhaineann le teagmhais agus leochaileachtaí slándála faisnéise a bhailiú, a anailísiú, agus a scaipeadh go hiomchuí ar teagmhais agus leochaileachtaí iad lena ngabhann tionchar féideartha ar an tsábháilteacht eitlíochta agus a bhíonn á dtuairisciú ag eagraíochtaí. Déanfar sin i gcomhordú le haon údarás ábhartha eile atá freagrach as an tslándáil faisnéise nó as an gcibearshlándáil laistigh den Bhallstát chun comhordú agus comhoiriúnacht na scéimeanna tuairiscithe a mhéadú. (b) Cuirfidh an Ghníomhaireacht córas chun feidhme chun anailís iomchuí a dhéanamh ar aon fhaisnéis ábhartha shuntasach a fhaightear agus a bhaineann leis an tsábháilteacht i gcomhréir le pointe 145.B.125(c), agus soláthróidh do na Ballstáit agus don Choimisiún gan moill mhíchuí aon fhaisnéis, lena n-áirítear moltaí nó gníomhaíochtaí ceartaitheacha atá le déanamh, ar moltaí nó gníomhaíochtaí iad is gá dóibh chun freagairt go tráthúil do theagmhas nó do leochaileacht slándála faisnéise lena ngabhann tionchar féideartha ar an tsábháilteacht eitlíochta agus a bhaineann le táirgí, páirteanna, trealamh neamhshuiteáilte, daoine nó eagraíochtaí atá faoi réir Rialachán (AE) 2018/1139 agus a ghníomhartha tarmligthe agus cur chun feidhme. (c) Ar dó an fhaisnéis dá dtagraítear i bpointí (a) agus (b) a fháil, déanfaidh an t-údarás inniúil bearta iomchuí chun dul i ngleic leis an tionchar féideartha ar shábháilteacht eitlíochta an teagmhais nó na leochaileachta slándála faisnéise. (d) Bearta a dhéantar i gcomhréir le pointe (c), tabharfar fógra fúthu láithreach do gach duine nó eagraíocht ar duine nó eagraíocht iad a chomhlíonfaidh na bearta sin faoi Rialachán (AE) 2018/1139 agus a ghníomhartha tarmligthe agus cur chun feidhme. Tabharfaidh údarás inniúil an Bhallstáit fógra faoi na bearta sin don Ghníomhaireacht freisin agus, i gcás ina mbeidh gá le gníomhaíocht chomhcheangailte, tabharfaidh sé fógra d’údaráis inniúla na mBallstát eile lena mbaineann.”; (e) i bpointe 145.B.200, cuirtear pointe (e) a leanas leis: “(e) I dteannta na gceanglas atá i bpointe (a), comhlíonfaidh an córas bainistíochta arna bhunú agus arna choinneáil ar bun ag an údarás inniúil Iarscríbhinn I (Cuid-IS.AR) a ghabhann le Rialachán Cur Chun Feidhme (AE) 2023/203 chun bainistiú ceart an riosca a bhaineann le slándáil faisnéise a áirithiú ar riosca é a bhféadfadh tionchar a bheith aige ar an tsábháilteacht eitlíochta.”; (f) leasaítear pointe 145.B.205 mar a leanas: (i) cuirtear an méid a leanas in ionad an cheannteidil: “145.B.205 Leithdháileadh na gcúraimí”; (ii) cuirtear pointe (c) a leanas leis: “(c) Maidir le deimhniú agus le formhaoirseacht chomhlíontacht na heagraíochta le pointe 145.A.200A, féadfaidh an t-údarás inniúil cúraimí a leithdháileadh ar eintitis cháilithe i gcomhréir le pointe (a), nó ar aon údarás ábhartha atá freagrach as an tslándáil faisnéise nó as an gcibearshlándáil laistigh den Bhallstát. Agus cúraimí á leithdháileadh aige, áiritheoidh an t-údarás inniúil na nithe a leanas: (1) go ndéanfaidh an t-eintiteas cáilithe nó an t-údarás ábhartha gach gné a bhaineann leis an tsábháilteacht eitlíochta a chomhordú agus a chur san áireamh; (2) go ndéanfar torthaí na ngníomhaíochtaí deimhniúcháin agus formhaoirseachta arna gcomhlíonadh ag an eintiteas cáilithe nó ag an údarás ábhartha a chomhtháthú i gcomhaid fhoriomlána deimhniúcháin agus formhaoirseachta na heagraíochta; (3) go gcumhdófar lena chóras bainistíochta slándála faisnéise féin arna bhunú i gcomhréir le pointe 145.B.200(e) na cúraimí deimhniúcháin agus formhaoirseachta leantacha uile a chomhlíontar thar a ceann”; (g) i bpointe 145.B.300, cuirtear an pointe (g) a leanas leis: “(g) Maidir le deimhniú agus le formhaoirseacht chomhlíontacht na heagraíochta le pointe 145.A.200A, i dteannta phointí (a) go (f) a chomhlíonadh, athbhreithneoidh an t-údarás inniúil aon fhormheas arna thabhairt faoi phointe IS.I.OR.200(e) den Rialachán seo nó faoi phointe IS.D.OR.200(e) de Rialachán Tarmligthe (AE) 2022/1645 tar éis an timthriall iniúchta formhaoirseachta is infheidhme agus cibé uair a chuirtear athruithe chun feidhme i raon feidhme oibre na heagraíochta.”; (h) cuirtear isteach pointe 145.B.330A a leanas tar éis phointe 145.B.330: “145.B.330A Athruithe ar an gcóras bainistíochta faisnéise slándála (a) Maidir le hathruithe a bhainistítear agus a dtugtar fógra fúthu don údarás inniúil i gcomhréir leis an nós imeachta a leagtar amach i bpointe IS.I.OR.255(a) d’Iarscríbhinn II (Cuid-IS.I.OR) a ghabhann le Rialachán Cur Chun Feidhme (AE) 2023/203, áireoidh an t-údarás inniúil an t-athbhreithniú ar na hathruithe sin ina fhormhaoirseacht leantach i gcomhréir leis na prionsabail a leagtar síos i bpointe 145.B.300. Má aimsítear aon neamhchomhlíontacht, tabharfaidh an t-údarás inniúil fógra faoi don eagraíocht, iarrfaidh sé tuilleadh athruithe, agus gníomhóidh sé i gcomhréir le pointe 145.B.350. (b) Maidir le hathruithe eile dá gceanglaítear iarratas lena bhformheas i gcomhréir le pointe IS.I.OR.255(b) d’Iarscríbhinn II (Cuid-IS.I.OR) a ghabhann le Rialachán Cur Chun Feidhme (AE) 2023/203: (1) ar fháil an iarratais ar an athrú dó, seiceálfaidh an t-údarás inniúil comhlíontacht na heagraíochta leis na ceanglais is infheidhme sula n-eiseofar an formheas; (2) leagfaidh an t-údarás inniúil síos na coinníollacha a bhféadfaidh an eagraíocht oibriú dá réir le linn chur chun feidhme an athraithe; (3) más deimhin leis an údarás inniúil go gcomhlíonann an eagraíocht na ceanglais is infheidhme, formheasfaidh sé an t-athrú.”;